امریکا-دا آفروامریکا‌لی جورج فلویدون مینه سوتا ایالتینده پولیس طرفیندن قتله یئتیریلمه سیندن سونرا باشلایان اعتراض آکسیا‌لاری سببیندن واشینگتن-ا یئریدیلن حربی قوه لری شهردن چیخدیغی بیلدیریلیر.
مودافعه ناظیرلیگی واشینگتن دی سی-ده کی 900 عسگر و حربی بیرلیگه بازا‌لارینا گئری قاییتما‌لاری ایله باغلی امر وئریب.
بو آرادا امریکا پرزیدنتی دونالد ترامپ آغ ائوده مطبوعات کنفرانسی تشکیل ائدیب. ترامپ مطبوعات کنفرانسی زامانی اؤلکه‌نین گوندمینی ضبط ائدن گونجل مسئله لری قیمتلندیریب.
دونالد ترامپ دئییب: "اومید ائدیرم کی، میللی قواردیانی وظیفه‌یه چاغیریرسینیز. بو مسئله ایله باغلی منیمله تلفون علاقه‌سی ساخلاماق‌دان چه‌کین‌مه‌ین. مینیاپولیس-ده ائتدیگیمیز کیمی چوخ سرعتله حرکته کئچه بیلریک".
بو آرادا واشینگتن دی سی-نین بلدیه صدری موریل بووسر آغ ائوین یاخینلیغینداکی 16-جی جاده-ده بوگوک حرفلری ایله "قاراده ریلیلرین حیاتی چوخ اؤنملی دیر" شعارینی یازدیریب. موریل بووسر همین جاده-نی "قاراده ریلیلرین حیاتی چوخ اؤنملیدیر" آدلاندیردیغینی آچیقلاییب.
خاطیرلاداق کی، امریکانین مینیاپولیس شهرینده آفروامریکا‌لی جورج فلویدون اؤلوموندن سونرا اؤلکه‌ده، همچنین واشینگتن-دا اغتیشاش‌لار باشلاییب.
